tomron87/hebrew-wikipedia-sentences-corpus huggingface dataset:
בשנים הבאות שיחקה תפקידים קטנים בסרטים עצמאיים כגון "העובד המצטיין" ו"המיוחדים" כמו גם תפקידי אורח בסדרות טלוויזיה כמו "עמוק באדמה", "מופע שנות ה-70" ו"אחיות או לא להיות".
ב-2002 פישר הופיעה בסרטו הקצר של חברה, פיטר אלטון, Les Superficiales.
הם הכירו במסגרת תיאטרון Zoo District ושיתוף פעולה נוסף שלהם היה בסרטה "Lollilove", בו פיטר שימש כתסריטאי, צלם, עורך וקריין.
לאור התקדמותה האיטית בקריירת המשחק החליטה פישר ליצור סרט בעצמה.
היא כתבה וביימה סרט מוקומנטרי, LolliLove ואף שיחקה בו בתפקיד ראשי.
השחקן הראשי הנוסף היה בעלה דאז, ג'יימס גאן, אותו הכירה בצעירותה בסנט לואיס.
שחקנים נוספים נבחרו מבין מכריהם, ביניהם ג'ודי גריר, לויד קאופמן וג'ייסון סיגל."כשהתחלנו לעבוד על הסרט לא חשבנו שהוא יהיה סרט אמיתי, זה יועד להיות פרויקט אלתור לג'יימס ולי, להנאתנו."הקרנת הבכורה של Lollilove התקיימה בפסטיבל הסרטים הבינלאומי בסנט לואיס בנובמבר 2004. על תפקידה בסרט זכתה פישר בפרס גילדת שחקני המסך.
על אף תרומתו של הסרט לקריירה שלה העבודה עליו הייתה קשה וגרמה לה להתרחק מעולם הכתיבה והבימוי ולהתמקד במשחק.
"הבימוי היה מתיש והכתיבה הייתה מייסרת.
היה מאוד קשה לביים ולככב בסרט.
היה לנו צוות קטן ביותר כך שעשיתי הרבה דברים שבמאי רגיל לא עושה, כמו הכנת אביזרים והגשת ארוחות.
בו זמנית היה עלי להיכנס לדמות, לחזור על השורות שלי, להכין תלבושות לסט הבא, לתדרך שחקן ולעשות סיעור מוחין עם הצלם.
אני טובה בריבוי משימות אבל זה היה יותר מידי בשבילי.
לא יכולתי ליהנות כראוי מאף חלק.
בשנת 2005 קיבלה פישר את התפקיד של פאם ביזלי בסדרת הטלוויזיה האמריקאית "המשרד", המבוססת על סדרה בריטית בעלת שם זהה.
פישר עבדה מספר שנים כפקידת קבלה ומזכירה, במקביל לניסיונותיה לפתח קריירה כשחקנית, והיא הרגישה התאמה לתפקיד פאם המשמשת בסדרה כפקידת קבלה.
בשנת 2007 הייתה מועמדת לפרס אמי על תפקידה בסדרה.
סמוך להשקת הסדרה אמרה בראיון: "בכנות, זה יהיה נפלא לשחק את פאם הרבה זמן...
אין לי שאיפות גדולות להיות כוכבת קולנוע.
הייתי שמחה להיות בתוכנית טלוויזיה מצליחה ומתמשכת."
בעקבות הצלחת הסדרה הקריירה של פישר כשחקנית קולנוע התבססה.
ב-2006 כיכבה בסרטו של בעלה דאז, ג'יימס גאן, "חלקלק" .
ב-2007 מילאה תפקידים משניים בסרטים "האחים סולומון", "מחליקים אותה" ו"הולך חזק: סיפורו של דיואי קוקס".
ב-2008 שיחקה בסרט "הקידום" לצד שון ויליאם סקוט וג'ון סי.
ריילי שגם כיכב לצידה בסרט "הולך חזק".
ב-2009 כיכבה בסרט "איש בודד" וב-2010 בסרט העצמאי "קצת עזרה".
ב-2011 גילמה דמות משנית בסרט "רווקים לשבוע".
ב-2006 פישר השתתפה בשעשועון הטלוויזיה "Celebrity Poker Showdown" בערוץ בראבו.
ב-2007 כיכבה פישר בקליפ לשירו של וילי ויזלי, "Through Any Window".
ההיכרות עם ויזלי נולדה מעבודתו על הפסקולים של "LolliLove" ושל סרטו של בעלה לשעבר, "טרומיאו וג'ולייט".
בדצמבר 2007, במהלך שביתת איגוד התסריטאים האמריקאי, הופיעה באחד הפרקים של המחזה Darque Magick בתיאטרון "Sacred Fools Theater Company".
ב-2009 השתתפה בפרסומות של חברת Proactiv.
ב-2010 הנחתה במכירה פומבית של בית הספר בו למדה בנערותה ומכרה בעצמה אביזרים חתומים מסדרת "המשרד".
באותה שנה פישר השתתפה בהפקת המחזה של בעלה, לי קירק, "Sad Happy Sucker".
ב-2013 כיכבה במחזה אוף ברודוויי מאת ניל לביוט, Reasons to Be Happy.
החל מאוקטובר 2019 היא מגישה לצד אנג'לה קינסי את הפודקאסט "Office Ladies" שמנתח פרקים מהסדרה בה שיחקו השתיים, המשרד.
ב-7 באוקטובר 2000, נישאה לקולנוען ג'יימס גאן, אותו הכירה בסוף שנות ה-90 דרך אחיו שון גאן.
לאחר שבע שנות נישואים, השניים הודיעו על פרידתם בהצהרה משותפת ב-5 בספטמבר 2007, והם התגרשו כשנה לאחר מכן ונשארו חברים טובים.
מאז 2010 היא נשואה לתסריטאי לי קירק, ולהם בן ובת משותפים.
שנה סרט תפקיד הערות1998Channel 493ריין1998Born Championונדי מילר2000המיוחדיםתלמידת קולג'הופעת קמע2002Les superficialesילדה צרפתייהסרט קצר2003Doggie Tales, Vol.
''ד"ר לורי גליףפרק אחד2019-2018לנהתפקיד ראשי; 2 עונות
ג'נדרסייד (מאנגלית: Gendercide) הוא השמדה שיטתית של בני מגדר מסוים, בעיקר סמוך להולדת תינוק ממגדר זה או קודם לכן, באמצעות הפלה מלאכותית בעקבות גילוי מין העובר.
בתקופתנו רווחת גישה זו במדינות מסוימות כהשמדה שיטתית של בנות, בזמן ההיריון, בהפלה מלאכותית, או מיד לאחר הלידה, ברצח תינוקות בנות.
את המונח ג'נדרסייד טבעה בשנת 1985 הפמיניסטית האמריקאית מארי אן וורן, בספרה "Gendercide: The Implications of Sex Selection":
האזכור הראשון לתופעה זו, הוא בספר שמות בגזירה של פרעה על השמדת הזכרים של העברים בתקופת השעבוד במצרים - .
המטרה הייתה השמדת בני ישראל ולפיכך ג'נדרסייד מסוג זה הוא שיטה של ג'נוסייד.
בקרב שבטי ערב, בתקופת הג'אהליה, היה מקובל מנהג "ואד אל-בנאת".
כאשר הייתה תקופה קשה של רעב או בצורת, היו קוברים תינוקות נקבות מיד לאחר הלידה, מתוך העדפה להשקיע את מלאי המזון בתינוק זכר שיוכל בעתיד להצטרף כלוחם בשבט.
היחס הנורמלי בלידה הוא 102 עד 106 זכרים לכל 100 נקבות.
עם זאת, במדינות מסוימות באסיה נצפה יחס גבוה יותר, שמגיע עד ל-130 זכרים ל-100 נקבות.
יחס חריג כזה מעיד על העדפה להולדת בנים, כתוצאה מגורמים חברתיים, תרבותיים וכלכליים שלהם יש שורשים עמוקים.
התפתחותה, בחצי השני של המאה העשרים, של בדיקת אולטרה סאונד להיריון, המאפשרת לזהות את מין העובר בשבוע ה-15 להיריון, יצרה אפשרות להפסיק היריון לאחר שנודע שהעובר הוא נקבה.
התפתחות זו מומחשת בהשתנות היחס בין זכרים לנקבות בלידה בסין, שבה מדיניות הילד האחד מחזקת את התופעה:
בהודו הורים מעדיפים בנים על פני בנות, על מנת שאלה ידאגו להם בזקנתם, משום שהבת שנישאת מצטרפת למשפחת בעלה.
בנוסף, המוהר הנדרש לנישואי בת גבוה מאוד.
קוריאה הדרומית, שבה הייתה התופעה נפוצה, נקטה צעדים אחדים למניעתה, והגיעה ליחס נורמלי בין זכרים לנקבות בלידה.
בנוסף למדינות במזרח אסיה ובמרכזה, התופעה נצפתה גם בגאורגיה ובארמניה.
במדינות שבהן מקובל רצח תינוקות בנות נוצר מחסור בנשים כבנות זוג הגורם לרווקים בעל כורחם, ומגדיל היקף של בעיות נוספות, כגון סחר בנשים ותקיפה מינית של נשים.
רצח על חילול כבוד המשפחה, שקורבנותיו הם בדרך כלל נשים, הוא סוג נוסף של ג'נדרסייד.
על פי הערכות הקרן לאוכלוסייה של האומות המאוחדות, עד כ-5,000 נשים נרצחות מדי שנה ברחבי העולם על רקע חילול כבוד המשפחה.
אומדנים אחרים מדברים על מספרים גדולים בהרבה - למעלה מ-20,000 בשנה.
התופעה מתרחשת בעיקר במדינות מוסלמיות במערב אסיה, בצפון אפריקה וגם בחלקים מדרום אסיה.
במלחמות נצפית לעיתים השמדה שיטתית של גברים.
בשנים 1986–1989 ערך המשטר בעיראק את מבצע אל-אנפאל נגד האוכלוסייה הכורדית בצפון המדינה.
המבצע הפך לרצח עם, שבו נרצחו גברים ונשים וניתנה בו תשומת לב מיוחדת להשמדת גברים "בגיל לחימה" (15–50 שנים).
בטבח סרברניצה, שהתרחש ביולי 1995 בסביבות העיר סרברניצה בבוסניה והרצגובינה, נרצחו בין 7,800 ל-8,000 גברים בוסנים.
ג'נה ניקול מורי , המוכרת יותר בכינויה ג'נה מרבלס , היא יוטיוברית, ולוגרית, קומיקאית ושחקנית אמריקאית.
נכון ל-דצמבר 2018, לערוץ הראשי שלה יש 18.9 מיליון משתמשים רשומים, ו-2.9 מיליארד צפיות.
הוא הערוץ ה-44 עם המספר הרב ביותר של משתמשים רשומים ביוטיוב, והערוץ ה-8 עם המספר הרב ביותר של משתמשים רשומים המופעל על ידי אישה.
מרבלס נולדה ברוצ'סטר, ניו-יורק, שם גם סיימה את לימודיה בתיכון ברייטון בשנת 2004. לאחר מכן עברה לבוסטון, שם למדה באוניברסיטת סאפוק, וקיבלה תואר ראשון בפסיכולוגיה.
לאחר זמן מה עברה ללמוד באוניברסיטת בוסטון, שם קיבלה תואר מאסטר בפסיכולוגיה בספורט, וייעוץ.
מרבלס הוציאה סרטון ב-2010 תחת הכותרת "איך לעבוד על אנשים כך שיחשבו שאתם נראים טוב".
לסרטון זה היו יותר מ-5.3 מיליון צפיות בשבוע הראשון.
הסרטון שלה "איך להימנע מלדבר עם אנשים שאתה לא רוצה לדבר איתם" הגיע לכתבות ב"ניו-יורק טיימס" ול"חדשות ABC" באוגוסט 2011. בסרטון טענה כי "נמאס לי מבחורים שחושבים שרק בגלל שבאתי למועדון, או נשף, או בר, אומר שאני רוצה שאיברי המין שלהם יגעו בי מאחורה".
לסרטון יש כ-35 מיליון צפיות נכון ל-19 באפריל 2016. היא מעלה סרטונים חדשים כל רביעי או חמישי.
הכינוי שלה "ג'נה מרבלס" באה מהתלונה של אמה שכשמחפשים את שם המשפחה "מורי" בגוגל, מוצאים רק סרטונים של ג'נה.
אמה של ג'נה הייתה מובטלת בתקופה שהסרטון הראשון של בתה החל להיות ויראלי, והיא הייתה מודאגת שתידחה על ידי מעסיקים בחיפוש עבודה, כי הם לא יאהבו את תוכן הסרטון.
השם מרבלס בא מהשם של הכלב שלה, מר.
נכון ל-3 ביוני 2017, לערוץ הראשי שלה יש 17.3 מיליון משתמשים רשומים וכ־2.3 מיליארד צפיות, בעוד שבערוץ הווידאו-בלוג היומי שלה יש כ־1.5 מיליון משתמשים רשומים וכ-133 מיליון צפיות.
ג'נה פרנדיני היא אתלטית אמריקאית המתחרה בריצת 100 מטר, בריצת 200 מטר ובקפיצה לרוחק.
פרנדיני נולדה בקלוביס שבמרכז קליפורניה.
בתקופת לימודי התיכון הצטיינה במקצועות האתלטיקה, הייתה אלופת ארצות הברית בקפיצה לרוחק ואלופת קליפורניה בריצת 100 מטר, ריצת 200 מטר ובקפיצה לרוחק.
ב-2010 החלה ללמוד ולהתאמן באוניברסיטת אורגון אך נפצעה ולא השתתפה בתחרויות רשמיות של ה-NCAA באותה שנה.
באליפות ה-NCAA שנערכה ב-2013 היא סיימה במקום שביעי בריצת 100 מטר בתוצאה של 11.43 שניות.
באליפות ה-NCAA שנערכה ב-2014 היא זכתה ב-3 מדליות, אחת מכל סוג.
מדליית זהב בקפיצה לרוחק בתוצאה של 6.55 מטר, במדליית כסף בריצת 200 מטר בתוצאה של 22.63 שניות ובמדליית ארד בריצת 100 מטר בתוצאה של 11.42 שניות.
באליפות ה-NCAA שנערכה ב-2015 היא זכתה ב-3 מדליות, 1 זהב ו-2 כסף.
מדליית זהב בריצת 100 מטר בתוצאה של 10.96 שניות ומדליות כסף בריצת 200 מטר בתוצאה של 22.21 שניות ובקפיצה לרוחק בתוצאה של 6.80 מטר.
באליפות ארצות הברית שנערכה באותה שנה היא זכתה במדליית זהב בריצת 200 מטר בתוצאה של 20.20 שניות וסיימה במקום שישי בריצת 100 מטר בתוצאה של 10.94 שניות.
על הישגיה זכתה בגביע באוורמן לאתלטית המצטיינת בקולג'ים.
באליפות העולם שנערכה בבייג'ינג בסוף אוגוסט אותה שנה היא זכתה במדליית כסף בריצת שליחות 4X100 מטר ביחד עם אינגליש גרדנר, אליסון פליקס וג'סמין טוד בתוצאה של 41.68 שניות, אחרי ג'מייקה שקבעה שיא אליפות חדש של 41.07 שניות ולפני טרינידד וטובגו (42.03 שניות).
נוסף לכך, היא סיימה במקום 13 בריצת 200 מטר בתוצאה של 22.87 שניות.
את לימודיה באוניברסיטה סיימה ב-2016 עם תואר ראשון במדעי החברה.
היא חתמה על חוזה חסות עם חברת פומה וויתרה על אפשרות להתחרות שנה נוספת במסגרת המכללות.
במבחנים האמריקאים לקראת אולימפיאדת ריו דה ז'ניירו (2016) שנערכו ביולי אותה שנה היא זכתה במדליית ארד בריצת 200 מטר בתוצאה של 22.53 שניות וסיימה במקום חמישי בריצת 100 מטר בתוצאה של 10.96 שניות ונכללה במשלחת האמריקאית.
במשחקים האולימפיים עצמם היא סיימה במקום עשירי בריצת 200 מטר בתוצאה של 22.55 שניות.
בתחרות ליגת היהלום שנערכה בלונדון ביולי 2018 היא ניצחה בריצת 200 מטר בשיא אישי חדש של 22.16 שניות.
באוגוסט אותה שנה היא זכתה במדליית זהב בריצת 100 מטר באליפות צפון אמריקה, מרכז אמריקה והקריביים בשיא אליפות חדש של 10.96 שניות ובמדליית זהב בריצת שליחות 4x100 מטר.
באולימפיאדת טוקיו זכתה במדליית כסף עם נבחרת השליחות 4X100 מטר.
בריצת 200 מטר קבעה תוצאה של 22.56 במוקדמות ו-22.57 שניות בחצי הגמר ולא העפילה לגמר.
בריצת 100 מטר קבעה תוצאה של 11.11 שניות במוקדמות ובחצי הגמר ולא העפילה לגמר.
באליפות העולם זכתה במדליית זהב עם נבחרת השליחות 4X100 מטר.
בריצת 200 מטר קבעה תוצאה של 22.08 שניות ולא העפילה לגמר.
ג'נה מארי אורטגה היא שחקנית אמריקאית שהתפרסמה בזכות השתתפותה בסדרות "ג'יין הבתולה" ו"הארלי באמצע" ובזכות גילום דמותה של ונסדיי אדמס בסדרה "ונסדיי".
בנוסף השתתפה ב"יום הכן", ומוכרת בתור הדמות טרה קרפנטר בסרטים "צעקה" ו"צעקה 6".
אורטגה גם מדבבת את דמותה של הנסיכה איזבל בסדרה המונפשת של ערוץ דיסני "אלנה מאוולור".
אורטגה היא הרביעית מבין שישה אחים, נולדה ב-27 בספטמבר 2002, בפאלם דזרט, קליפורניה.
אביה, אדוארד אורטגה, שריף לשעבר העובד כיום במשרד התובע המחוזי בקליפורניה, הוא ממוצא מקסיקני, ואמה, נטלי אורטגה, אחות בחדר מיון, היא ממוצא מקסיקני ופוארטוריקני.
אורטגה גדלה בלה קווינטה שבקליפורניה.
בגיל תשע קנתה לה אמה ספר מונולוגים ופרסמה סרטון שלה מבצעת קטע מתוכו ברשת.
במאי ליהוק שצפה בו החתים אותה בסוכנות.
אמה של אורטגה התחילה להסיע אותה ללוס אנג'לס לאודישנים.
היא התקשתה לקבל תפקידים מכיוון שלא היו תפקידים רבים עבור לטיניות וכי היא "לא נראתה בצורה הנכונה".
הדחיות השפיעו על הביטחון העצמי שלה, והיא אף שקלה לצבוע את שערה לבלונד כדי לקבל יותר תפקידים.
בשנה הראשונה, בלי שום קשרים בתעשיית הקולנוע, אורטגה נבחנה רק לפרסומות טלוויזיה.
היא הצליחה להשיג תפקידים ב-12 קמפיינים לאומיים, כולל שלושה עבור רשת מקדונלד'ס.
במהלך ימי הלימודים, היא הייתה נוסעת ללוס אנג'לס לצילומים לכמה ימים ולאחר מכן חוזרת הביתה כדי ללמוד.
היא למדה בבית ספר ציבורי.
היא פרשה מהלימודים במהלך כיתה ח' כדי להשתתף בהפקות של דיסני ועברה לדירה בלוס אנג'לס לאחר שקיבלה תפקיד בסדרה "הארלי באמצע" (2016–2018).
במהלך אותה תקופה, אורטגה שיחקה בלוס אנג'לס במהלך השבוע וחזרה הביתה בסופי שבוע.
בשנת 2018 השתתפה אורטגה בפיילוט לסדרה "Man of the House" של ABC בתפקיד אלנה, המתוארת כ"ילדה יחידה יפהפייה ומרושעת שלא מתאים לה לחיות עם בני הדודים שלה".
לבסוף, הפיילוט לא נמכר לאף רשת טלוויזיה.
בשנת 2020 שיחקה בסרט הקומדיה והאימה של נטפליקס "השמרטפית מכה שנית".
הפריצה: "וונסדיי", סדרת הסרטים "צעקה" ופרויקטים נוספים
בשנת 2022 הופיעה בתפקיד הראשי של ונסדיי אדמס בסדרה "ונסדיי", וקיבלה עבור תפקידה מועמדות לפרס גלובוס הזהב לשחקנית הטובה ביותר בסדרת קומדיה או סדרה מוזיקלית בטקס פרסי גלובוס הזהב ה-80. בשנת 2024 פורסם שאורטגה תשמש גם כמפיקה בעונה השנייה של "וונסדיי".
בתחילת אוגוסט 2025 שוחררו בנטפליקס ארבעת הפרקים הראשונים של העונה השנייה של הסדרה.
אורטגה תיארה את העבודה על העונה השנייה כ"תובענית ומבלבלת", והגדירה את התפקיד כעבודה המאתגרת ביותר שעשתה עד כה.
הכנות לצילומים כללו שיעורי צ'לו, אימוני ירי בחץ וקשת, שיעורי גרמנית, חתירה לפנות בוקר ואימוני פעלולים.
באותה שנה אורטגה כיכבה בסרט "צעקה" בתור טרה קרפנטר, משנת 2022.
בשנת 2023, אורטגה חזרה לגלם את טרה בסרט ההמשך "צעקה 6" לצד מליסה באררה.
בנובמבר פורסם כי אורטגה נשרה מהסרט "צעקה 7" עקב לוח הזמנים שלה לצילומי העונה השנייה של "ונסדיי".
בשנת 2024, נכללה ברשימת פורבס 30Under30. בפברואר 2024 דווח כי אורטגה תככב בסרט "קלרה והשמש" של אולפני 3000 Pictures, בבימויו של טאיקה ואיטיטי.
העלילה מספרת על קלרה (אורטגה), "חברה מלאכותית" שנועדה למנוע בדידות, הנרכשת על ידי אם ובתה, נערה חכמה החולה במחלה מסתורית.
קלרה יוצאת למסע להצלת הבת ולומדת בדרך את כוח האהבה האנושית.
באוקטובר 2024 אורטגה לוהקה לסרט "The Gallerist" בבימויה של קתי יאן.
ב-28 במרץ 2025 יצא לאור הסרט "מותו של חד קרן" בו מככבת אורטגה לצד פול ראד.
מבקרים מסוימים ציינו לטובה את הופעתה של אורטגה, שנחשבה למצפן המוסרי של הסרט.
הסרט "למהר אל המחר", מותחן בכיכובם של דה ויקנד, אורטגה ובארי קיוגאן, עלה בבתי הקולנוע ב-16 במאי 2025. אורטגה היא מפיקה בפועל של הסרט.
הסרט זכה לביקורות שליליות, אך הופעתה של אורטגה זכתה לשבחים ונחשבת לאלמנט המציל של הסרט.
באוגוסט 2024, אורטגה חשפה בריאיון ל"ניו יורק טיימס" שהיא הפסיקה להשתמש בטוויטר לאחר שראתה תמונות חושפניות שלה שנוצרו על ידי בינה מלאכותית כשהייתה נערה.
אורטגה הביעה שנאה כלפי בינה מלאכותית: .
היא קיבלה הודעות רבות והטרדות ממעריצים, כולל תמונות בלתי רצויות של איברי מין של גברים, כשהייתה בת 12 בלבד.
אורטגה מחקה את חשבון הטוויטר שלה במהלך שנת 2022, בעקבות גל של תמונות בוטות שלה שקיבלה לאחר שהסדרה "ונסדיי" יצאה לאור.
בשנת 2023 פרסמה אמירות תמיכה בפלסטינים ונגד ישראל.
+שנהמסגרתקטגוריהעבודה מועמדתתוצאההערות שוליים2024פרסי האקדמיה האוסטרלית לאמנויות הקולנוע והטלוויזיהבחירת הקהל לשחקנית הטובה ביותרעצמה2023איגוד מבקרי הקולנוע של אוסטין פרס האמן פורץ הדרך (לזיכרונו של רוברט ר.
ג'נגיז אינדר (בטורקית: Cengiz Ünder ; נולד ב-14 ביולי 1997) הוא כדורגלן טורקי המשחק בעמדת הקיצוני הימני בבשיקטש, בהשאלה מפנרבחצ'ה, ובנבחרת טורקיה.
אינדר החל את הקריירה שלו באלטינורדו (קבוצה מהעיר איזמיר) ולאחר מכן עבר לאיסטנבול בשאקשהיר.
ב-14 ביולי 2017, אינדר נקנה על ידי קבוצת הסרייה א', רומא, בעבור 13.4 מיליון יורו.
את שערו הראשון בליגה כבש כבר בדקה הראשונה במשחק נגד הלאס ורונה במסגרת המחזור ה-23. באותו החודש, הוא כבש את שער הבכורה שלו בליגת האלופות, בהפסד 1–2 לשחטאר דונייצק במסגרת השלב הראשון של שמינית הגמר, מה שהפך אותו לטורקי הצעיר ביותר שכבש בליגת האלופות.
ב-20 בספטמבר 2020, אינדר הושאל ללסטר מהפרמייר ליג.
ב-4 ביולי 2021 הושאל פעם נוספת, הפעם לאולימפיק מרסיי.
אינדר ייצג את נבחרת טורקיה בנבחרות הנוער עד גיל 18, 19 ו-21. בנובמבר 2016 אינדר זומן לראשונה לנבחרת הבוגרת למשחק נגד נבחרת קוסובו.
במרץ 2017 הבקיע אינדר הבקיע שערו הראשון, במשחקו השני בנבחרת במסגרת משחק ידידות נגד נבחרת מולדובה.
ג'נה וולש בוש היא אשת תקשורת אמריקאית, בתם של נשיא ארצות הברית לשעבר ג'ורג' ווקר בוש והגברת הראשונה לורה בוש.
בוש נולדה ב-25 בנובמבר 1981 בדאלאס, לג'ורג' ווקר בוש וללורה בוש.
ב-1994, לאחר שנבחר אביה לתפקיד מושל טקסס, עברו היא ואחותה התאומה ברברה ללמוד בבית ספר באוסטין עקב מעבר משפחתן לעיר.
ב-2001, בשנה בה החל אביה לכהן כנשיא ארצות הברית, החלה בוש ללמוד באוניברסיטת טקסס באוסטין ולמדה גם במספר קורסי קיץ באוניברסיטת ניו יורק.
היא הייתה חברה באחוות הסטודנטים בה הייתה חברה גם אמה.
בוש ואחותה עלו לכותרות כשעברו ב-2001 מספר עבירות הקשורות לאלכוהול.
היא נעצרה והורשעה על אחזקה לא חוקית של אלכוהול בשל היותה קטינה מתחת לגיל 21, ובניסיון להשתמש בתעודת זהות מזויפת כדי לרכוש אלכוהול.
ב-2004 סיימה בוש תואר באנגלית.
במהלך אותה שנה הייתה פעילה במסע הבחירות עבור כהונתו השנייה של אביה.
ב-2006 עבדה בוש במשך שנה כסייעת למורה, וביצעה התמחות בפעילות של ארגון קרן החירום הבינלאומית של האומות המאוחדות לילדים במדינות אמריקה הלטינית.
ב-2009 החלה בוש לשמש ככתבת בתוכנית החדשות "Today Show" של NBC.
ב-10 במאי 2008 נישאה להנרי צ'ייס הייגר.
גֶ'נְגְג'וֹאוּ (בסינית מפושטת: 郑州; בסינית מסורתית: 鄭州; בפין-יין: Zhèngzhōu; מילולית: "יישוב ") היא נציבות עירונית, עיר הבירה והעיר המאוכלסת ביותר במחוז חנאן שבמזרח הרפובליקה העממית של סין.
על פי מפקד האוכלוסין משנת 2020, אוכלוסיית הנציבות העירונית מנתה כ-12.6 מיליון תושבים, מתוכם כ-5.27 מיליון בארבעה מתוך שישה רבעים.
ג'נגג'ואו היא כיום אחת הערים המרכזיות בסין, משמשת כמרכז הפוליטי, הכלכלי, הטכנולוגי והתרבותי של מחוז חנאן והיא אחת משמונה הבירות העתיקות של סין.
הנציבות העירונית ג'נגג'ואו משתרעת על פני 7,565 קמ"ר במרכז מחוז חנאן וגובלת בשש נציבויות עירוניות - מצפון-מזרח, מצפון-מערב, מדרום-מזרח, מדרום-מערב, קָאיפֶֿנְג ממזרח ולְווֹיָאנְג ממערב.
כאשר הקרקע בתוך גבולותיה המנהליים משתפלת באופן כללי ממערב למזרח, ג'נגג'ואו ממוקמת באזור המעבר בין מישור צפון סין במזרח להרי סונג והרי שיונג-אר במערב, שהם חלק מרכס צ'ין-לינג הגדול יותר.
מרכז העיר ממוקם מדרום לחלקו האמצעי של הנהר הצהוב, שם עומקו מתרחב למישור הגדול, כ-620 ק"מ דרום-מערבית לבייג'ינג בירת סין.
ג'נגג'ואו נמצאת בנקודת המעבר של הנתיב הצפון-דרום העוטף את הרי טאיחאנג ואת הרי מערב מחוז חנאן.
הטמפרטורה השנתית הממוצעת בג'נגג'ואו היא 14.73 מעלות צלזיוס, בעוד שהטמפרטורה היומית הממוצעת נעה בין 0.5 מעלות צלזיוס בחודשי ינואר ל-27.1 מעלות צלזיוס בחודשי יולי.
כמות המשקעים השנתית בעיר היא כ-630 מ"מ.
הנציבות העירונית ג'נגג'ואו מחולקת לשישה רבעים, נפה אחת וחמש נפות עירוניות:
ג'נה לי ג'ונסון היא שחיינית עבר אמריקאית, אלופה אולימפית (לוס אנג'לס 1984) במשחי שליחות, סגנית אלופה אולימפית (לוס אנג'לס 1984) במשחה ל-100 מטר פרפר, סגנית אלופת עולם (מדריד 1986) ואלופת פאן פסיפיק (טוקיו 1985) במשחה ל-100 מטר חופשי.
ג'ונסון נולדה וגדלה בסנטה רוזה, קליפורניה.
בתחרות שנערכה בשנת 1984 קבעה ג'ונסון במשחה ל-100 יארד פרפר שיא ארצות הברית חדש של 53.95 שניות.
באולימפיאדת לוס אנג'לס (1984) זכתה ג'ונסון ב-3 מדליו, 2 זהב ו-1 כסף.
מדליית כסף במשחה ל-100 מטר פרפר בתוצאה של 1:00.19 דקות, אחרי בת ארצה מרי טי מאהר (59.26 שניות) וקארין זייק ממערב גרמניה (1:01.36 דקות).
באליפות הפאן פסיפיק הראשונה שנערכה בטוקיו, יפן באמצע אוגוסט 1985 היא זכתה ב-3 מדליות, 2 זהב ו-1 כסף.
מדליות זהב, במשחה ל-100 מטר חופשי בתוצאה של 56.36 שניות, לפני בת ארצה קרי סטיינסייפר (56.75 שניות) ובמשחה שליחות 4x100 מטר חופשי.
מדליית כסף במשחה ל-50 מטר חופשי בתוצאה של 26.47 שניות.
שבוע לאחר מכן, באוניברסיאדה שנערכה בקובה, יפן בסוף אוגוסט 1985 זכתה ג'ונסון ב-3 מדליות, 2 זהב ו-1 כסף.
מדליות זהב, במשחה שליחות 4x100 מטר חופשי ובמשחה שליחות 4x100 מטר מעורב.
מדליית כסף, במשחה ל-100 מטר חופשי בתוצאה של 56.29 שניות, אחרי קוני ואן בנטום מהולנד (55.87 שניות).
באליפות העולם שנערכה במדריד, ספרד בשנת 1986 היא זכתה ב-3 מדליות כסף, במשחה ל-100 מטר חופשי בתוצאה של 55.70 שניות, אחרי קריסטין אוטו ממזרח גרמניה בשיא אליפות חדש של 55.05 שניות ולפני קוני ואן בנטום (55.79 שניות), בשלב המוקדמות היא קבעה תוצאה של 55.58 שניות ועלתה ראשונה למשחה הגמר.
נוסך לכך, היא סיימה במקום רביעי במשחה ל-50 מטר חופשי בתוצאה של 26.07 שניות ובמקום חמישי במשחה ל-100 מטר פרפר בתוצאה של 1:00.76 דקות, בשלב המוקדמות היא קבעה תוצאה של 1:00.48 דקות ועלתה ראשונה למשחה הגמר.
באליפות הפאן פסיפיק בשחייה שנערכה בבריזביין, אוסטרליה באמצע אוגוסט 1987 היא זכתה ב-3 מדליות, אחת מכל סוג.
מדליית זהב במשחה שליחות 4x100 מטר חופשי, מדליית כסף במשחה ל-100 מטר חופשי בתוצאה של 56.11 שניות, אחרי דארה טורס (55.86 שניות) ומדליית ארד במשחה ל-100 מטר פרפר בתוצאה של 1:00.90 דקות, אחרי הונג קיאן מסין (1:00.39 דקות) ובת ארצה אנג'ל מרטינו (1:00.62 דקות).
באליפות הפאן פסיפיק בשחייה שנערכה בטוקיו באמצע אוגוסט 1989 היא זכתה בשתי מדליות, זהב וארד.
מדליית זהב במשחה שליחות 4x100 מטר מעורב ומדליית ארד במשחה ל-100 מטר פרפר בתוצאה של 1:01.01 דקות.
ג'נה אייקו אפורו צ'ילומבו היא זמרת-יוצרת אמריקאית.
אלבום הבכורה שלה "Souled Out", יצא לאור בשנת 2013 וזיכה אותו להצלחה רבה במצעדי הבילבורד, תוך שהגיע למקום השלישי במצעד הבילבורד 200.
בהמשך הקריירה, שלה חברה אייקו לצד ביג שון והשניים הוציאו יחד את האלבום "Twenty88", שהפך לאחד מאלבומי ה-R&B המצליחים ביותר בשנת 2016, על פי מגזין הבילבורד.
אלבומה השני "Trip", יצא לאור בשנת 2017 ונמכר בלמעלה מחצי מיליון עותקים בארצות הברית.
את ההצלחה הגדולה ביותר קיבלה אייקו בשנת 2020, כאשר הוציאה את האלבום Chilombo, שנמכר בלמעלה מ-152,000 עותקים בשבוע בכורתו בארצות הברית, וקיבל את תואר הזהב על ידי איגוד תעשיית ההקלטות האמריקאי.
אייקו נולדה ב-16 במרץ 1988 בלוס אנג'לס, קליפורניה שבארצות הברית.
משפחתה התגוררה בדרום לוס אנג'לס אך ביתם נשרף כשהייתה בת שבע.
הם עברו לדירה אחרת עד שאייקו סיימה את בית הספר התיכון שלה.
את קריירת השירה שלה החלה אייקו בשנת 2002.
היא למדה שיעורי קול בקולבר סיטי, קליפורניה, אך הפסיקה אותם היות שהיא נכנסה להריון באופן בלתי צפוי.
את התינוקת היא ילדה בגיל 20.
בשנת 2014, הוציאה אייקו את אלבום הבכורה שלה Souled Out.
הסינגל הראשון מתוכו "To Love & Die", זכה להצלחה מתונה ובשיאו הגיע למקום ה-18 במצעד השירים שבגרמניה.
הסינגל השני "The Pressure" זכה להצלחה נאה במצעד שירי ה-R&B, כאשר דורג במקום ה-23 בשיאו.
בסמוך לכך, השתתפה בשיר "Post to Be", שהפך לאחד מהשירים המצליחים ביותר בארצות הברית בשנת 2015, תוך שדורג במקום השני במצעד שירי הקצב השנתי של מגזין הבילבורד.
השיר נמכר בלמעלה משלושה מיליון עותקים במדינה.
הסינגל השלישי והאחרון מתוך האלבום "Spotless Mind", זכה להצלחה מתונה ונכנס למצעד שירי ה-R&B העכשוויים למבוגרים.
לאחר שנתיים, חברה אייקון לצד ביג שון והשניים הוציאו יחד את האלבום Twenty88, שהגיע למקום הראשון במצעד אלבומי ה-R&B/היפ-הופ.
הסינגל הראשון והיחיד מתוכו "Selfish", הגיע בשיאו למקום ה-16 במצעד השירים של טיידל.
2. השיר הגיע למקום ה-44 במצעד הספוטיפיי שמופעל על ידי מגזין הבילבורד.
בשנת 2017, הוציאה ביחד עם 6lack את השיר "First Fuck", שהגיע למקום ה-22 במצעד שירי ה-R&B הדיגיטליים.
אלבום האולפן השני של אייקו Trip, יצא לאור ב-22 בספטמבר 2017, תוך שכמה חודשים קודם לכן, הוציאה את הסינגל הראשון מתוכו "While We're Young", שהגיע למקום התשיעי במצעד שירי ה-R&B.
הסינגל השני "Hello Ego", הגיע למקום ה-17 במצעד הספוטיפיי שמופעל על ידי מגזין הבילבורד.
הסינגל השלישי "Sativa" והרביעי "Never Call Me" נמכרו במאות אלפי עותקים בארצות הברית וזכו להצלחה במצעדי הבילבורד.
ב-8 במאי 2019, יצא שירה "", שקיבל תוך זמן קצר על ידי איגוד תעשיית ההקלטות האמריקאי את תואר הפלטינה במדינה, על מכירות של למעלה ממיליון עותקים.
בהמשך, העניק לו איגוד תעשיית ההקלטות האוסטרלי את תואר הזהב, על מכירות של למעלה מ-35,000 עותקים במדינה.
לקראת סוף 2019, הוציאה את השיר "None of Your Concern", שהצליח לשחזר את הצלחת קודמו וקיבל את תואר הזהב בארצות הברית.
בתחילת שנת 2020, יצא השיר "", שקיבל את תואר הפלטינה בארצות הברית גם כן.
בסוף פברואר של אותה השנה, הוציאה את "", שקיבל את תואר הזהב בארצות הברית.
לבסוף, הודיעה כי כל ארבעת הסינגלים הללו יכללו באלבומה השלישי Chilombo, אותו הוציאה במרץ 2020.
פרסשנהקטגוריהעבורתוצאהמקורפרס גראמי2025ביצוע ה-R&B הטוב ביותר"Guidance"
ג'נה מישל בויד היא שחקנית קולנוע, טלוויזיה ומדבבת אמריקאית.
היא ידועה בעיקר בזכות תפקידיה בסרטים העלילתיים "הנעדרת", אחוות הג'ינס ובסדרה לא טיפוסי בהפקת נטפליקס.
ג'נה בויד נולדה בבדפורד, טקסס.
היא התגלתה בגיל שנתיים כאשר מלהקת חיפשה דוגמנית לפרסומת.
היא והוריה ואחיה הצעיר קיידן (גם הוא שחקן) עברו להתגורר בלוס אנג'לס כדי להמשיך בקריירת המשחק שלה.
בספטמבר 2019 היא עברה לטולסה שבאוקלהומה כחלק מתוכנית לימודי משחק.
היא בוגרת אוניברסיטת פפרדין, שם קיבלה תואר במנהל עסקים.
בויד החלה את הקריירה שלה בגיל שלוש, והופיעה בפרקים של סדרת הטלוויזיה לילדים החברים של ברני.
בסרט הקולנוע "דיקי רוברטס: ילד פלא לשעבר" היא מגלמת בת למשפחה שנשכרה על ידי הדמות (דייוויד ספייד) כדי לעזור לו לשחזר את ילדותו.
הפריצה הגדולה של בויד הגיעה כשהיא לוהקה לסרט הקולנוע "הנעדרת", לצד קייט בלאנשט ואוון רייצ'ל ווד.
בשנת 2005 גילמה בויד את ביילי גרפמן החולה בלוקמיה בסרט הקולנוע אחוות הג'ינס.
היא שיחקה במיני סדרה "ההתכנסות" בה גילמה את בתו של רופא (פיטר גלאגר ) המחפש את אשתו ובסדרה הלוחשת לרוחות, כשהיא מגלמת נערה בעייתית המתגוררת אצל משפחת אומנה.
בשנת 2017 גילמה את פייג' הרדוויי, חברתה של הדמות הראשית, סם גרדנר, בסדרת נטפליקס, "לא טיפוסי".
בשנת 2017 שיחקה את ליזי סלצזמן (חברתה של הופ מייקלסון) בסדרה "מורשות".
בויד היא גם יועצת לטיפוח העור של חברת הקוסמטיקה רודן ופיילדס.
+שנה סרטתפקיד הערות 2003מאבק צמוד לורטה קרביץדיקי רוברטס: ילד פלא לשעבר סאלי פינלי הנעדרת דוט גילקסון 2005In an Instant הילדה אחוות הג'ינס ביילי 2012 Complicity רייצ'לLast Ounce of Courage מאדי רוג'רס 2014 Runawayאבי2022Good Mourning סברינה
+ שנה סדרה תפקיד הערות 2001 המופע של ג'ינה דייוויס ילדה פרק: "שטיפת מכוניות" טיטוס שאנון בן 5 פרק: "השיר של שאנון" תהרוג אותי וזהו האנה גאלו פרק: "חג המולד?
ג'נה נואל אושקוביץ ) ) (נולדה ב-28 באפריל 1986) היא שחקנית, זמרת, מפיקה ומגישת פודקאסטים אמריקאית ילידת קוריאה זוכת פרס טוני.
אושקוביץ נולדה בסיאול שבקוריאה הדרומית, אומצה בגיל שלושה חודשים וגדלה בעיירה איסט מדו שבמדינת ניו יורק.
אמה, ג'ודי, הייתה מזכירה שהפכה לעקרת בית, ואביה בראד עסק במכירות בענף התחבורה; יש לה אח אחד, גרג.
משפחתה המאמצת היא קתולית, אם כי סבה המאמץ מצד אביה היה יהודי.
כילדה היא התחילה את הקריירה שלה בפרסומות שונות.
היא עשתה פרסומת לחברת טויס אר אס, והמשיכה לעשות פרסומות לחברת ברגר קינג.
במהלך התיכון הופיעה אושקוביץ במחזות זמר רבים.
אושקוביץ סיימה את לימודיה בתיכון בשנת 2004 והמשיכה ללמוד בקולג' מרימאונט מנהטן.
היא סיימה את לימודיה במרימאונט מנהטן בשנת 2007 עם תואר ראשון בתיאטרון.
בגיל 3 החלה אושקוביץ להופיע ברחוב סומסום ותוכניות טלוויזיה אחרות לילדים.
הגרסה של אושקוביץ ל-"True Colors" הגיעה למקום ה-47 במצעד הסינגלים האוסטרלי, 38 בקנדה הוט 100, 15 במצעד הסינגלים האירי, 35 במצעד הסינגלים הבריטי ו-66 בבילבורד הוט 100.
הן ב-2010 והן ב-2011 יצאה אושקוביץ לסיבובי הופעות עם כוכבי הסדרה Glee, עם הופעות שהתקיימו בארצות הברית, קנדה, אנגליה ואירלנד.
בשנת 2011 הופיעה אושקוביץ בווידאו קליפ של ליידי גאגא לשיר "Marry the Night".
האוטוביוגרפיה של אושקוביץ, Choosing Glee, יצאה לאור ב-14 במאי 2013.
באוגוסט 2014 לוהקה אושקוביץ להפקת ההוליווד בול של המחזמר שיער.
כמו כן, בשנת 2014, אושקוביץ וסמנתה פוטרמן הקימו את קינדרד: הקרן לאימוץ, שנוצרה כדי לספק למאמצים בינלאומיים ומקומיים ובני משפחותיהם (מאמצים וביולוגיים) שירותים כגון נסיעות, תרגום ותמיכה למי שרוצה להתאחד מחדש.
בשנת 2015 הפיקה אושקוביץ את הסרט הדוקומנטרי טווינסטרס, סרט המציג את הסיפור שחיבר את סמנתה ואנאיס, אחיות תאומות זהות שהופרדו בלידה.
הסרט הוקרן לראשונה בפסטיבל South by Southwest בשנת 2015. באותה שנה לוהקה לדמות הראשית, ג'וליה סאליבן, בהפקה מיוחדת של זמר החתונות בפיטסבורג.
ההצגה הייתה אמורה להימשך שבוע, אך הביקורות החיוביות האריכו אותה.
בדצמבר 2015 פורסם כי אושקוביץ לוהקה לתפקיד מארי בעיבוד הקולנועי למחזמר "שוב שלום", לצד נולן ג'רארד פאנק, אודרה מקדונלד וטיילר בלקברן.
בשנת 2016 הקימה אושקוביץ יחד עם וויל מלנאטי את רשת הפודקאסטים At Will Radio.
הרשת השיקה את Infinitie Positivities, פודקאסט בהנחיית אושקוביץ המכיל דיונים בנושאים מתוך ספרה Choosing Glee ושיחות עם אנשים המעניקים לה השראה; האורחים כוללים שחקנים, סופרים ומומחים אחרים.
בכל פרק היא מדברת על דרך חדשה לחיות חיים עם השקפה חיובית.
אושקוביץ קיבלה באופן זמני את תפקיד שון ויליאמס בהפקה של "המלצרית" בברודוויי, החל מ-29 ביולי 2016, ועד 19 באוקטובר 2016. בשנת 2018, היא זכתה בפרס טוני על תפקידה כמפיקה על החידוש הטוב ביותר של מחזמר, Once on This Island.
בשנת 2019 השיקו אושקוביץ' וכוכב Glee לשעבר קווין מק'הייל את הפודקאסט Showmance כדי לדון ביחסיהם על המסך ומחוצה לו.
אחד מנושאי הדיון המבוקשים ביותר של העונה הראשונה של הפודקאסט היה זמנם כשחקנים ב-Glee.
בעונה השנייה הם התחילו סיכום מעמיק של העונה הראשונה של גלי.
כל פרק של העונה השנייה כולל את מקהייל ואושקוביץ בצפייה מחודשת בפרקי Glee ומשתפים סודות מאחורי הקלעים תוך שיתוף רגשות והרהורים אישיים בנוגע לצילומים.
מלבד עבודתה עם קרן קינדרד, אושקוביץ התבטאה במספר סוגיות.
בשנת 2012, היא הצטלמה עם השחקן קווין מק'הייל לקמפיין NOH8, ותמכה בביטול הצעה 8 בקליפורניה , שאסרה בעבר על נישואים חד מיניים במדינה.
אושקוביץ עבדה גם עם NYCLASS ארגון לזכויות בעלי חיים ו-Oceana, ארגון לשמירה על האוקיינוסים.
היא תומכת בשימור האוקיינוס ויצאה לטיול במהלך קיץ 2015 עם Oceana לאיי התעלה, במטרה להעלות את המודעות לדייג יתר והשפעותיו על הישרדות הדגים.
באותה שנה היא הנחתה את אירוע Nautica Oceana Beach House 2015. היא גם עשתה מאמצים להעלות את המודעות לדילול אוכלוסיית אריות הים בקליפורניה, הנגרמת גם כתוצאה מדייג יתר של דגים.
באוגוסט 2020 הודיעה אושקוביץ על אירוסיה לדייוויד סטנלי.
שנההצגהתפקידהערות1996–1998המלך ואניילד מלכותיתיאטרון ניל סיימון2008אביב מתעורראנסמבל / אילזה נוימןתיאטרון יוג'ין אוניל2014שיערג'ני ראייןהוליווד בול2015זמר החתונותג'וליה סאליבןאופרה סיוויק לייט פיטסבורג2016המלצריתשון ויליאמסתיאטרון ברוקס אטקינסון2016The 24 Hour Playsדמויות שונותתיאטרון אמריקן איירליינס
שנהכותרתתפקיד2017Once on This Islandמפיקה2019תרגיע2019הירושהמפיקה שותפה
+בתור שחקניתשנה תוכנית תפקיד הערות 2000 ביל הקטןשחקנית כדורסלפרק אחד 2007החיים היפים של זאק וקודינגנית כינור 2009–2015Glee טינה כהן-צ'אנג תפקיד ראשי (עונות 1–5); תפקיד משני (עונה 6); 106 פרקים
שנהכותרתתפקידהערות2001Educatedונדיסרט קצר2011גלי: הסרט (תלת מימד)טינה כהן-צ'אנגסרט הופעה2014סווינסטרסגם מפיקה בפועל2017Yellow Feverאסיה ברדפורד2017שוב שלוםמארי (האחות)2020לילה אחד בסן דייגוהאנה2020The Right Girl
שנהקליפאמן2011"Marry the Night"ליידי גאגא2017"Swish Swish"קייטי פרי בהשתתפות ניקי מינאז'
ג'נגו קונקטיביטי בע"מ היא חברת תוכנה ישראלית, המתמחה בפיתוח מערכות ניטור נהג לתעשיית הרכב.
ג'נגו היא חברה ציבורית שמניותיה נסחרות בבורסה לניירות ערך בתל אביב החל מאוגוסט 2021.
ג'נגו התאגדה בספטמבר 2011 כחברה פרטית והחלה את פעילותה העסקית במרץ 2013. לאחר שרכשה מחברת סיסקו את פעילות חטיבת Business Software Connectivity
במסגרת הרכישה עברו לחברה עשרות עובדים, בעיקר אנשי פיתוח אשר החלו לפתח גרסאות חדשות למוצרי החטיבה שנרכשה.
ג'נגו הוקמה במקור בשם KRFTech, בידי היזמים עופר וילנסקי ודרי שרייבמן בשנת 1998, ופיתחה סביבת פיתוח לפתרונות תקשורת.
היא נמכרה בשנת 2006 לחברת NDS הישראלית ב–107 מיליון דולר, ובשנת 2012, NDS עצמה נמכרה לחברת סיסקו ב–5 מיליארד דולר.
אולם סיסקו החליטה שהיא לא מעוניינת להחזיק בחברה ומכרה אותה לאופיר הרבסט, שניהל את החטיבה, עם זאת המשיכה להחזיק כ-9% מהבעלות.
וילנסקי ושרייבמן, היזמים המקוריים של החברה, היו בין העובדים הראשונים של חברת צ'ק פוינט ועזבו ב-1998 להקים חברה משלהם.
המוצר הראשון שפיתחו היה כלי לפיתוח מנהל התקן ("דרייבר") לקישור בין תוכנה לחומרה חדשה בשם WinDriver.
הם מכרו את המוצר בהצלחה לכ-2,500 לקוחות תמורת תשלום חד פעמי, אך הפוטנציאל המסחרי שלו היה מוגבל.
לכן בתחילת שנת 2000 החלה החברה לפתח מוצר חדש, שער גישה לאינטרנט בפס רחב לשוק הביתי (Residential Gateway) ולמערכות משובצות מחשב.
בשלב זה החלה החברה לגייס לראשונה הון מגופים חיצוניים, ובכמה סבבים גייסה כ-25 מיליון דולר.
המוצר שהחברה פיתחה היה תוכנה בשם, OpenRG, שהשתלבה בהתקני תקשורת אלחוטיים לבתים ומשרדים, נתבים לתקשורת בכבלים וטלפוניה.
לקוחות החברה היו ספקיות ציוד תקשורת, דוגמת סיסקו, טושיבה, US Robotics ואחרים.
בשנת 2005 השיקה נתב לאינטרנט, וידאו וטלפוניה, המבוסס על תוכנת OpenRG בשיתוף חומרה של אינטל וSTMicroelectronics.
NDS רכשה את החברה ב-2006, במטרה לשלב את התוכנה שלה בממירים הדיגיטליים לטלוויזיה שפיתחה (set-up boxes), במטרה לאפשר בין השאר שירותי טלפוניה, (בתקן VoIP), וידאו על פי דרישה (VoD), טלוויזיית אינטרנט (בתקן IPTV), אינטרנט אלחוטי, יכולות שליטה ובקרה מרחוק ואבטחה של הרשת הביתית.
לאחר הרכישה בידי NDS המשיכה ג'נגו לפעול כחטיבה עצמאית בתוך החברה, לפתח ולשווק את המוצרים שלה בנפרד.
בין השאר החלה למכור ישירות גם לספקי תקשורת דוגמת בריטיש טלקום ב ופרטנר תקשורת בישראל.
כמה שנים לאחר המכירה עזבו את החברה היזמים עופר וילנסקי ודרי שריבמן והקימו חברת הזנק חדשה - "Hola", שפיחתה יישום רשת המספק שירות VPN למשתמשים שלה דרך רשת עמית לעמית.
לאחר שהפכה שוב לחברה עצמאית ב-2013, נכנסה ג'נגו לתעשיית הרכב ופיתחה תוכנה למערכות מולטימדיה ובידור לכלי רכב (Infotainment).
מוצר שהוטמע לאורך השנים בעשרות מיליוני כלי רכב שנמכרו בעולם.
אחר כך החלה להתמקד בפיתוח מערכת ניטור נהג (Driver monitoring system - DMS).
מערכת שמזהה ומתריעה במקרים שבהם הנהג עייף, מוסח־דעת או משתמש בטלפון נייד, וגם אם נשכח באוטו ילד.
בדצמבר 2019 קבע הפרלמנט האירופי כי החל מ־2022 יידרשו כלי רכב חדשים ביבשת לשלב מערכות כאלה; וחקיקה דומה נכנסה לתוקף גם בסין, עקב כך החליטה החברה להפוך אותו למוצר העיקרי שלה.
גֶ'נְדֶרְפְלוּאִיד (מאנגלית: Genderfluid) הוא מונח המתייחס לאלו שהזהות המגדרית שלהם משתנה לאורך זמן ואיננה קבועה.
מונח הנחשב כזהות מגדרית א-בינארית.
במהלך חייהם, הזהות המגדרית של אנשים ג'נדרפלואידים תשתנה ותעבור בין מגדרים שונים.
הביטוי ג'נדרפלואיד הוא ביטוי אישי ואינדיבידואלי, כלומר, כל אחד עשוי לראות ולהשתמש בביטוי בצורה המתאימה להם ואין לביטוי זה הגדרה סטנדרטית.
כעיקרון, ג'נדרפלואיד נכלל בקשת הא-בינארית וגם בקשת הטרנסג'נדרית אך יש אנשים ג'נדרפלואידים שייבחרו לא להשתמש במונחים האלו על עצמם.
אנשים אשר מזדהים כג'נדרפלואידים יכול להרגיש שיום אחד הם מזדהים כאישה ויום למחרת כגבר או גם כזהות מגדרית א-בינארית אחרת.
חלקם מרגישים שהשינויים בזהות המגדרית שלהם קיצוניים או מהירים, וחלק מרגישים ששינויים אלו יותר הדרגתיים ואיטיים.
בהתאם לשינויים אלו בזהות המגדרית, הם עשויים גם לשנות את הביטוי המגדרי שלהם ואת לשון הפנייה שלהם.
אנשים ג'נדרפלואידים מסוימים אפילו ירגישו דיספוריה מגדרית, כלומר אי-נוחות עם המין הפיזיולוגי והצורה שבה אנשים אחרים רואים אותם, והיא לפעמים תשתנה אך זהו אינו תנאי ללהיות ג'נדרפלואיד.
אנשים ג'נדרפלואידים יבחרו להשתמש בלשון הפנייה המועדפת עליהם.
כגון, היא/את, הוא/אתה, הם/אתם, הן/אתן, או ב"ניאופרונאונס" כמו Ze/zir, Ey/em, Per/per.
בהתאם לכך, הם ייבקשו גם מאנשים אחרים לעיתים להשתמש בשפה ומונחים שונים כאשר מתייחסים אליהם.
כלומר, במקום "בעל" או "אישה" הם יכולים לבקש להשתמש במושג "פרטנר" וייתכן שהם לא יירצו שאנשים ישתמשו במחמאות או מונחים בעלי מגדר כמו "חתיך", "יָפָה", וכדומה.
על פי "מילון מיריאם-וובסטר", השימוש הראשון בביטוי זה נעשה בשנת 1993 אך להמון תרבויות היה רעיון כלשהו המתאר ג'נדרפלואידיות במשך כ-3,000 שנים.
המונח הופיע בסביבות שנות ה-80 של המאה ה-20, ובסביבות אותה התקופה הופיעו גם המונחים טרנסג'נדר וג'נדרקוויר, אבל רק בסוף שנות ה-2000 ותחילת העשור השני שלהן, החלו לשים לב לביטוי ג'נדרפלואיד כאשר יצא מקהילות וירטואליות אל הספרות.
המונח התפשט עם ההבנה שמגדר אינו בינארי, כלומר לא מוגבל רק לאישה או גבר, וגם לא לתכונות פיזילוגיות.
הפילוסופית ג'ודית באטלר עזרה בעיקר לקדם את הרעיון הזה ולהם ניתן הקרדיט על הפצת הרעיון שמגדר הוא הבניה חברתית.
דגל הגאווה הג'נדרפלואידי נוצר בשנת 2012 על ידי ג'יי ג'יי פול (JJ Poole, הם/אתם) שהם א-ג'נדריים ופאנסקסואליים ממדינת ניו יורק התומכים באנשים שלא מתאימים לחברה ההטרונורמטיבית.
הם עיצבו את הדגל כדי שיכיל את כל הזהויות המגדריות, לכן הדגל מכיל 5 פסים אופקיים ב-5 צבעים הבאים:
סגול המסמל גם נשיות וגם גבריות.
שחור המסמל את חוסר המגדר.
לבן המסמל את כל המגדרים.
מאז יצירת הדגל המקורי, אנשים נוספים יצרו דגלים חלופיים המביעים רעיונות אחרים או דומים הקשורים לג'נדרפלואידיות.
ג'נדויה (באיטלקית: Gianduja) הוא תערובת הומוגנית של שוקולד ואגוזי לוז טחונים שהומצא בטורינו בתקופת שלטון נפוליאון (1796–1814).
ניתן לצרוך אותו בצורה של חטיפי שוקולד, כמילוי לשוקולד או כממרחי שוקולד.
ג'נדויה עשוי להכיל גם אגוזים אחרים, כגון שקדים.
ג'נדויה דומה לשוקולד רגיל, אך רך יותר בשל שמן אגוזי הלוז.
נקרא על שם ג'נדויה, דמות קרנבל ומריונטה המייצגת את הפיימונטזי הארכיטיפי, יליד אזור פיימונטה באיטליה שבו נפוץ שימוש באגוזי לוז.
האמברגו הקונטיננטלי, שהוטל על ידי נפוליאון ב-1806, מנע כניסת סחורות בריטיות לנמלים אירופיים בשליטה צרפתית, והגביל את אספקת הקקאו.
שוקולטייר בשם Michele Prochet בטורינו הגדיל את כמות השוקולד המועטה שהייתה לו בערבובו עם אגוזי לוז מגבעות לאנגה שמדרום לטורינו.
על בסיס הג'נדויה הומצא ה-gianduiotto בשנת 1852.
אריקה היסטריקה ג'נדריקה מיס אמריקה (אריק קולוסוב) היא פרפורמרית, יוצרת, מפיקה ודיג'יית.
אריק נולד בשנת 1996 בתל אביב, בגיל 5 הוריו התגרשו והוא עבר לגור עם אימו ואחיו בבת ים.
בגיל 15, עבר עם המשפחה לגור בבית דגן.
בגיל 15 יצא מהארון, ובגיל 18 החליט לעזוב את הבית.
בתחילה התגורר לבד בבת ים ואז עבר לתל אביב.
שם החל לעבוד כדראג קווין, די ג'יי ומפיק בעיר.
הוא החל את דרכו בעולם הדראג בשנת 2018 בהופעה במועדון "השפגאט" עם ערב קברט בימי ראשון שהיה נקרא "ערב טוב" לצד המפיקה "עדי יערה" ומאז, החל לטפח את קריירת הדראג ובליין המקווה שבכולי עלמא, שהיה קורה כל שבת שנייה למשך 3 שנים.
ערב מצליח שהביא כור היתוך של אנשים מכל המגוונים, מהקהילה הגאה ועד לזוגות סטרייטים.
בשנת 2021, הקימה את ליין ה"היסטריקה שואו", ליין מופעי דראג קלאבר, אשר הופיע בחיפה, אשדוד, בית ליסין ומוזיאון ישראל ומקומות אחרים.
המופע מופק על ידי אריקה יחד עם איתן טל.
המופע היה רץ 3 שנים, והביא איתו 10,000 אנשים שנכחו בהופעה.
המופע עסק בדור החדש של הדראג, קוויריות ואנדרוגיניות נפגשו על הבמה, היה קונספט מתחלף כל חודש.
בתחילת דרכה, הנחתה ערבי צפייה בהמירוץ לדראג של רו פול.
הערב הראשון שהפיקה אריקה היה במועדון ה"כולי עלמא" בתל אביב, שם אירחה מלכות דראג שונות אחת לשבוע בערב שנקרא "המקווה", המופע עסק במקווה של ג'נדריקה, חלל שבוא היא מארחת אמנים לבוא ולפרוק שעל ליבם, זאת הייתה תוכנית אירוח, עם דיאלוגים בין האורחות.
המופע התקיים עד שפרצה מגפת הקורונה בישראל והליין נסגר.
בשנת 2020, עם סוף התפרצות הקורונה אריקה הקימה את "ההיסטריקה שואו" מתוך הרצון לתת לדראג הישראלי יותר מקום בתרבות הישראלית, במיוחד לאחר תקופת הקורונה.
המופע הראשון עלה במועדון ה"ארט קלאב" בתל אביב ועם הזמן עבר לבמה הגדולה של "האומן 17".
המופע עולה אחת לחודש, כשכל מופע סובב סביב קונספט אחר ומספר סיפור אחר.
עד 2023 היו כ-20 מופעים, ביניהם: בית כלא, מועדון הלבבות השבורים, פלישת חייזרים, בריטני ספירס, ליידי גאגא, ביונסה, האלווין, טרולים, מופע גאווה בבית ליסין, סיבוב הופעות חורף בחיפה ואשדוד ועוד.
בשנת 2023, עיריית תל אביב-יפו החליטה שהמשאית שלה במצעד הגאווה בעיר הולכת להיות מוקדשת לליין דראג וההיסטריקה שואו נבחר כליין שיוביל את המשאית הזו.
המשאית עסקה להכניס את האור, עקב הממשלה החשוכה שפקדה עלינו, היה חשוב להראות שהאור ינצח.
בפעילותה תרמה לפרסום סצנת הדראג בישראל, כשהובילה את הגעת מלכות הדראג הבינלאומיות גוטמיק וג'ימבו ובפעילות ברשתות החברתיות לטובת קהילת הלהט"ב ובפרט הקווירים.
בשנת 2024, המופע "ג'נדריקה" עלה ברידינג 3, היכל התרבות תל אביב, וגגרין: עם אלבומה האלקטרוני החדש.
מופע להקה לייב, שמשלב את כל כישרונות יוצאי הדופן של ג'נדריקה, משירה, פרפורמנס, ריקוד ועד שפגטים ובעיטות מרשימות לאוויר.
בתקופת המלחמה הקשה, עם האיום האירני, ג'נדריקה הצליחה להוציא 600 אנשים מביתם למופע בועט ומרים.
המופע עלה פעם נוספת בהיכל התרבות תל אביב, כחלק מפסטיבל הדראג הישראלי הראשון בארץ.
ומיד אחר כך בספיישל מועדון הלבבות השבורים בגגרין.
כל המופעים היו סולד אאוט.
בשנת 2021, ג'נדריקה הוציאה את הסינגל הראשון שלה "The Category is...
Genderika" בשיתוף פעולה עם המפיק והדיג'יי דניאל צדקה.
בשנת 2022, ג'נדריקה הוציאה את הסינגל השני שלה "I Like it" בשיתוף פעולה נוסף עם המפיק והדיג'יי דניאל צדקה.
והוציאה לכך גם קליפ ויזואלי מרתק.
בשנת 2022 ג'נדריקה החלה ללמוד הפקה מוזיקלית אצל רני אבן ודן אורבך, והחלה לצד זה עבודה כדי ג'יי.
בשנת 2023, ג'נדריקה שיתפה פעולה עם צמד הדיג'יים המצליחים בארץ ובעולם "Red Axes" דורי סדובניק וניר ארזי, עם השיר שלהם "Can You Feel It".
בשנת 2023, ג'נדריקה הוציאה שיר עצמאית לבד שהיא הפיקה בעצמה, בסגנון ספרדי "Hasta La Vista".
בחלוף השנה, ג'נדריקה הוציאה מיני-אלבום (EP), הכולל את השירים "can you feel it", בשילוב עם צמד הדיג'יים "רד אקסס", "Bumpers", "Hasta La Vista" ועוד.
בשנת 2024, ג'נדריקה הוציאה שיתוף פעולה לכבוד חודש הגאווה עם הזמר המצליח "אביהו פנחסוב", רמיקס ל"סדנה להעצמה עצמית" שזכה להכרה גדולה בקרב הקהילה ומחוצה לה.
באותה שנה, ג'נדריקה הוציאה את האלבום הפופ-אלקטרוני הראשון שלה: "Toxic Masculinity", "Dr.
בשנת 2025, ג'נדריקה הוציאה סינגל ראשון מתוך תקופה חדשה, שבה היא שרה, "רוקדת כמו גדולה" צמד היוצרים יואב דולב השילוני, ואודי שניידר כתבו והלחינו את השיר, וזיו שחר הפיק אותו.
ג'נה פורסטר היא שחיינית אוסטרלית, זוכת מדליית ארד באליפות העולם (פוקואוקה 2023) ופעמיים אלופת אוסטרליה (2021 ו-2023) במשחה ל-400 מטר מעורב אישי.
פורסטר מתאמנת בקבוצת מערב סנט פיטרס בקווינסלנד.
באליפות העולם בשחייה לנוער שנערכה בבודפשט, הונגריה באוגוסט 2019 זכתה במדליית כסף במשחה שליחות 4x200 מטר חופשי בתוצאה של 7:57.87 דקות, אחרי ארצות הברית (7:55.49 דקות) וקנדה (8:01.14 דקות), כשחיינית רביעית היא קבעה ב"זינוק שליחות" תוצאה של 1:59.44 דקות.
נוסף לכך, היא סיימה במקום תשיעי במשחה ל-400 מטר מעורב אישי בתוצאה של 4:48.22 דקות ובמקום 16 במשחה ל-400 מטר חופשי בתוצאה של 4:16.52 דקות.
באליפות אוסטרליה שנערכה בגולד קוסט, קווינסלנד באפריל 2021 היא זכתה במדליית זהב במשחה ל-400 מטר מעורב אישי בתוצאה של 4:39.46 דקות.
במבחנים האוסטרלים לאוליפיאדת טוקיו שנערכו באדלייד, אוסטרליה הדרומית ביוני 2021 היא זכתה במדליית זהב במשחה ל-400 מטר מעורב אישי בתוצאה של 4:39.93 דקות.
היא לא קבעה את הקריטריון האולימפי ולכן לא השתתפה במשחקים האולימפיים.
באליפות אוסטרליה שנערכה באדלייד במאי 2022 היא זכתה במדליית כסף במשחה ל-400 מטר מעורב אישי בתוצאה של 4:36.77 דקות, אחרי קיילי מקיואן (4:31.74 דקות)
באליפות העולם שנערכה בבודפשט, הונגריה ביוני אותה שנה היא סיימה במקום שביעי במשחה ל-400 מטר מעורב אישי בתוצאה של 4:42.39 דקות, בשלב המוקדמות היא קבעה תוצאה של 4:40.20 דקות.
במשחקי חבר העמים שנערכו בברמינגהאם בתחילת אוגוסט אותה שנה היא סיימה במקום שישי במשחה ל-400 מטר מעורב אישי בתוצאה של 4:41.80 דקות.
באליפות אוסטרליה שנערכה בגולד קוסט באפריל 2023 היא זכתה בשתי מדליות, זהב וכסף.
במדליית זהב במשחה ל-400 מטר מעורב אישי בתוצאה של 4:35.05 דקות ומדליית כסף במשחה ל-200 מטר מעורב אישי בתוצאה של 2:09.32 דקות, אחרי קיילי מקיואן בתוצאה של 2:08.16 דקות.
באליפות העולם שנערכה בפוקואוקה, יפן ביולי 2023 היא זכתה במדליית ארד במשחה ל-400 מטר מעורב אישי בתוצאה של 4:32.30 דקות, אחרי סאמר מקינטוש מקנדה שקבעה שיא אליפות חדש של 4:27.11 דקות וקייטי גריימס מארצות הברית (4:31.41 דקות).
נוסף לכך, היא סיימה במקום רביעי במשחה ל-200 מטר מעורב אישי בתוצאה של 2:08.98 דקות (חמישית סיימה אנסטסיה גורבנקו מישראל - 2:10.08 דקות).
ג'נג צ'ין ון (בסינית: 郑钦文, פין-יין: Zhèng Qīnwén; נולדה ב-8 באוקטובר 2002) היא טניסאית סינית מקצועית.
נכון לאוגוסט 2024 היא מדורגת במקום ה-7 בעולם בדירוג התאחדות טניס הנשים (WTA), דירוג השיא שלה אותו קבעה לראשונה ב-29 בינואר 2024. היא האלופה האולימפית בטניס מאולימפיאדת פריז (2024).
הישג השיא שלה בטורנירי גראנד סלאם הוא גמר אליפות אוסטרליה הפתוחה ב-2024, בו הפסידה לארינה סבלנקה.
היא החלה לשחק טניס בגיל שבע, ובגיל שמונה עזבה את משפחתה כדי להתאמן בווהאן.
המודל לחיקוי שלה הייתה לי נה, ובגיל 11 היא עברה לבייג'ינג כדי להתאמן עם מאמנה של לי, קרלוס רודריגס.
ב-2019 עברה עם אימה לברצלונה.
ביולי 2021 ערכה ג'נג את הופעת הבכורה שלה בסבב ה-WTA באליפות פלרמו הבין-לאומית לנשים, שם גם רשמה את הניצחון הראשון שלה כשגברה על המדורגת השנייה ליודמילה סמסונובה בסיבוב הראשון.
במלבורן סאמר סט 1 העפילה ג'נג לראשונה לחצי גמר טורניר WTA לאחר שגברה על מאי הונטאמה, ורה זבונרבה ואנה קונג'ה, אך הודחה בידי סימונה האלפ.
שבוע לאחר מכן היא העפילה לטורניר הגראנד סלאם הראשון שלה, אליפות אוסטרליה הפתוחה, בה ניצחה את אליאכסנדרה ססנוביץ' בסיבוב הראשון אך הודחה בסיבוב השני בידי המדורגת חמישית מריה סקארי.
בזכות ההעפלה, ב-31 בינואר 2022 היא דורגה לראשונה בין 100 הראשונות בעולם כשדורגה 80 על ידי ה-WTA.
באליפות צרפת הפתוחה 2022 ניצחה ג'נג את מרינה זנבסקה בהופעת הבכורה שלה בטורניר ובסיבוב השני הדיחה את המדורגת 19 סימונה האלפ, הניצחון הראשון שלה בקריירה על שחקנית מ-20 המובילות.
היא העפילה לשמינית הגמר לאחר פרישתה של אליזה קורנה, אך הפסידה למדורגת ראשונה בטורניר ובעולם איגה שוויונטק.
ב-6 ביוני, כתוצאה מהטורניר המוצלח, היא קבעה שיא קריירה חדש בדירוג במקום ה-54, וכעבור שבוע העפילה לראשונה לטופ 50 כשדורגה 46 לאחר שזכתה באליפות הבין-לאומית הפתוחה של ולנסיה, תואר ה-WTA 250.
בקיץ 2022 היא הופיעה לראשונה באליפות וימבלדון וגברה על סלואן סטיבנס בסיבוב הראשון ועל גריט מינן בסיבוב השני, אך הודחה בסיבוב השלישי על ידי האלופה בסופו של דבר ילנה ריבאקינה.
באוגוסט ניצחה ג'נג את המדורגת החמישית אונס ג'אבר, הניצחון הראשון שלה על שחקנית מהטופ 10, ואת ביאנקה אנדרסקו, והעפילה לרבע גמר אליפות קנדה הפתוחה, הישג השיא שלה בטורנירי WTA 1000. היא הפסידה ברבע הגמר לקרולינה פלישקובה.
באליפות ארצות הברית הפתוחה 2022 היא ניצחה את ילנה אוסטפנקו בסיבוב הראשון ואת אנסטסיה פוטפובה בסיבוב השני, אך הודחה בסיבוב השלישי על ידי ז'ול ניימייר.
באליפות הפאן-פסיפית הפתוחה ביפן העפילה ג'נג לראשונה לגמר בטורניר סבב ה-WTA, בו הפסידה לליודמילה סמסונובה, לאחר שבשמינית הגמר גברה על המדורגת ראשונה פאולה בדוסה.
היא הפכה לבת-העשרה השנייה שהגיעה לגמר WTA 500 אחרי קוקו גוף והעפילה לראשונה לטופ 30 כשב-26 בספטמבר דורגה 28 בעולם.
בזכות עונת הפריצה שלה נבחרה ג'נג נבחרה לשחקנית החדשה של העונה ב-WTA.
ג'נג פתחה את עונת 2023 עם ניצחון על המדורגת 2 לשעבר אנט קונטאבייט בסיבוב הראשון של אליפות אדלייד הבין-לאומית, אך הפסידה ל בסיבוב השני.
היא הגיעה לסיבוב השני באליפות אוסטרליה הפתוחה.
בהופעת הבכורה שלה באליפות איטליה הפתוחה היא ניצחה את אליזה קורנה, אנה בונדאר ובת ארצה ואנג שיו והעפילה בפעם השנייה לרבע גמר טורניר WTA 1000. היא הודחה על ידי ורוניקה קודרמטובה אך קיבלה דירוג שיא של המקום ה-19 בעולם והפכה לסינית החמישית שמגיעה ל-20 הראשונות בדירוג ה-WTA.
באליפות צרפת הפתוחה, בה דורגה 19, היא ניצחה את תמרה זידנשק בסיבוב הראשון לפני שהפסידה ליוליה פוטינצבה בשני.
כמדורגת שנייה בטורניר פלרמו היא הדיחה את שרה אראני, דיאן פארי, אמה נבארו ומיאר שריף כדי להעפיל בפעם השנייה לגמר טורניר בסבב ה-WTA, ולאחר ניצחון על ג'סמין פאוליני זכתה בתואר הראשון שלה בסבב.
בתור המדורגת 23 באליפות ארצות הברית הפתוחה 2023 ניצחה ג'נג את נדיה פודורוסקה, קאיה קאנפי ולוצ'יה ברונצטי כדי להעפיל בפעם השנייה לשמינית גמר טורניר גראנד סלאם.
היא ניצחה את המדורגת חמישית אונס ג'אבר והגיעה לראשונה לרבע גמר מייג'ור, בו הפסידה למדורגת שנייה והאלופה בסופו של דבר ארינה סבלנקה.
בספטמבר 2023 זכתה ג'נג במדליית זהב בטורניר הטניס ליחידות במשחקי אסיה 2022.
באוקטובר היא זכתה בטורניר הסבב השני שלה לאחר שניצחה את ברבורה קרייצ'יקובה בגמר אליפות ג'נגג'ואו הפתוחה.
לאחר שהגיעה לגמר גביע ה-Elite, בו הפסידה לביאטריס חדאד מאיה, העפילה ג'נג ל-15 המדורגות ראשונות, ובסוף העונה נבחרה לשחקנית המשתפרת ב-WTA.
בינואר ערכה ג'נג את הופעת הבכורה שלה בגביע יונייטד, טורניר לנבחרות לאומיות של גברים ונשים יחדיו, כמחבט הראשון של סין.
היא סייעה לנבחרתה להעפיל לרבע הגמר אך הודחה בידי נבחרת פולין.
באליפות אוסטרליה הפתוחה הגיעה ג'נג לראשונה לגמר טורניר גראנד סלאם, כשבארבעת הסיבובים הראשונים גברה על אשלין קרוגר, קייטי בולטר, ואנג יאפן ואוסאן דודין במשחק של 59 דקות בלבד.
לאחר מכן היא ניצחה את אנה קאלינסקאיה ברבע הגמר והפכה לסינית הרביעית שמגיעה לחצי גמר מייג'ור אחרי ג'נג ג'יה, לי נה ופנג שוואי.
לאחר שניצחה את דיאנה יסטרמסקה בחצי הגמר היא הפכה לסינית השנייה שמגיעה לגמר גראנד סלאם אחרי לי ב-2014, אך הפסידה בגמר לארינה סבלנקה.
כתוצאה מכך היא דורגה שביעית בעולם והפכה לסינית השנייה אחרי לי שמדורגת בין 10 הראשונות.
לאחר שהודחה בסיבוב השלישי ברולאן גארוס ובסיבוב הראשון באליפות וימבלדון 2024, בטורניר הטניס באולימפיאדת פריז (2024) היא העפילה לגמר לאחר שניצחה את שרה אראני, אראנטשה רוס, אמה נבארו, אנג'ליק קרבר ואיגה שוויונטק.
בגמר היא ניצחה את דונה וקיץ' בשתי מערכות וזכתה במדליית הזהב.
גֶ'נֶה דָקוֹנַם אורטגה , הידוע בשמו הפרטי ג'נה, הוא כדורגלן טוגולזי המשחק בעמדות הבלם, המגן הימני והקשר האחורי בקבוצת חטאפה מהלה ליגה ובנבחרת טוגו, בשתיהן הוא משמש כקפטן.
ג'נה נולד בדאפאונג שבטוגו, ועבר לבנין בשנת 2009. באוגוסט 2014, יצא ג'נה למבחנים בקבוצת אלקורקון מהליגה הספרדית השנייה, והצטרף למועדון באופן קבוע ב-25 באוקטובר.
הוא ערך את הופעת הבכורה שלו ביום למחרת, כשפתח בהרכב בהפסד ביתי 1–3 לריאל סרגוסה.
ב-23 במרץ 2015, לאחר שביסס את מעמדו כשחקן הרכב באלקורקון, חידש ג'נה את חוזהו עד 2018. ב-9 במאי, הוא כבש את שער הבכורה שלו במדי הקבוצה בניצחון חוץ נגד סבאדל.
ב-1 ביולי 2016, עבר ג'נה לסינט טרוידנסה מליגת העל הבלגית.
ב-24 ביולי של השנה שלאחר מכן, חתם ג'נה על חוזה לארבע שנים בחטאפה מהלה ליגה.
הופעת הבכורה של ג'נה בלה ליגה הייתה ב-20 באוגוסט 2017, כשפתח בהרכב בתיקו 0–0 בחוץ נגד אתלטיק בילבאו.
הוא כבש את שער הבכורה שלו בליגה ב-17 במרץ, בהפסד 2–1 בחוץ לריאל סוסיאדד.
ג'נה נכלל בסגל של נבחרת טוגו עבור גביע האומות של התאחדות הכדורגל המערב אפריקאית.
הוא ערך את הופעת הבכורה הבינלאומית שלו ב-8 בספטמבר 2012, כשפתח בהרכב בתיקו 1–1 נגד גבון במשחק במסגרת מוקדמות מונדיאל 2014 באפריקה.
ג'נה נכלל בסגל של טוגו לגביע אפריקה לאומות 2013, ושיחק בכל משחקיה של טוגו במהלך הטורניר, שהודחה בסופו של דבר ברבע הגמר.
ג'נובה (באיטלקית: Genova, בניב הגנואי "זֶנָה"), המכונה גם גנואה, היא עיר ונמל בצפון איטליה, בירתה של ליגוריה.
אוכלוסייתה מונה כחצי מיליון תושבים, העיר השישית המאוכלסת ביותר באיטליה, והשלישית בצפון איטליה.
העיר כונתה "הגאה" (La Superba).
חלק מן העיר העתיקה של ג'נובה נמצא ברשימת אתר מורשת עולמית של אונסק"ו.
ב-2004 הייתה העיר בירת התרבות של אירופה.
בעיר זו נולדו כריסטופר קולומבוס, ניקולו פאגאניני ופבריציו דה אנדרה.
נמל ג'נובה, היושב במרכז הריביירה האיטלקית, הוא הגדול ביותר באיטליה והשני ב (לאחר נמל מרסיי שבצרפת).
נקודת ציון אחדות בעיר הן ה"פלאצו דוקאלה" (הארמון של הדוג'ה), קתדרלה די סן לורנצו, הנמל הישן ("פורטו אנטיקו") שהוסב לקניון, וויה גריבלדי (רחוב גריבלדי) שבו שוכנים ארמונות אחדים, וכן בית הקברות המונומנטלי השוכן על גבעת סטליאנו.
ג'נובה הייתה עירם של הליגוריים העתיקים.
מקורו של שם העיר הוא ככל הנראה בשפה הליגורית, ומשמעותו היא "ברך" (כלומר זווית), על שם המיקום הגאוגרפי של העיר, ובכך היא שווה לשם ז'נבה.
אחרים טוענים כי השם מגיע מהמילה הלטינית "ג'נואה" (שער), או על שם האל בעל שני הראשים יאנוס.
ג'נובה נותרה נאמנה לרומא בזמן ששאר העמים הליגורניים והקלטיים בצפון איטליה המודרנית תמכו בקרתגיים במלחמה הפונית השנייה.
ג'נובה איבדה את חשיבותה כעיר נמל רומית לאחר עלייתה של "ודה סאבטייה", על יד סאבונה.
בימי הביניים הייתה ג'נובה עיר-מדינה בעלת משטר רפובליקני עצמאי, ובעלת עוצמה (אחת מה"רפובליקות הימיות" ביחד עם ונציה, פיזה, ואמאלפי) שהתמקדה בעיקר בים.
ג'נובה הייתה המתחרה העיקרית של ונציה, וכמו ונציה הרפובליקה שלה נשלטה בידי הדוג'ה.
ג'נובה וונציה נלחמו בסדרת מלחמות שהחלו ב-1253, ואת האחרונה, מלחמת קיוג'ה (1378–1381), ונציה בקושי שרדה.
מצור קיוג'ה היה ככל הנראה הפעם הראשונה בה השתמשו בארטילריה באיטליה.
צלבנים מג'נובה הביאו לעירם כוס זכוכית-ספיר ירוקה, שבמשך זמן רב נחשבה לגביע הקדוש.
הרפובליקה של ג'נובה התפשטה על פני ליגוריה ופיימונטה המודרניות.
בזמנים שונים היו לג'נובה מספר קולוניות במזרח התיכון, בסיציליה ובצפון אפריקה, בים האגאי ובים השחור, משם הובאה מגפת המוות השחור לאירופה, מתחנת הסחר הגנואית בקאפא (פאודיזיה) בחצי האי קרים.
ג'נובה שלטה על האי סרדיניה ונאבקה על קורסיקה עם הקורסיקנים והצרפתים עד ל-1768.
בנקאי העיר תרמו תרומה משמעותית להתפתחות הכלכלה המודרנית: את שיטת 'המסלקה' (קלירינג'), שהתבצע כפי שתיאר זאת ההיסטוריון אלפרד בונה ב"יריד השטרות של גינוא" שהתקיים "ארבע פעמים בשנה [...] בסאבויה או באיטליה העליונה" בהשתתפותם של "חמישים-ששים בנקאים מגינוא, כל אחד מצויד בפנקס-נייר קטן.
כמעט בלי מזומנים איזנו כאן את חשבונות הכסף והאשראי של רוב ארצות אירופה".
למשפחות גנואיות מפורסמות, כגון משפחת דוריה, הייתה שליטה כמעט מוחלטת בים הטירני.
הרפובליקה סופחה לאימפריה הצרפתית בידי נפוליון.
היא התמרדה ב-1814 וב-1815, אז אישרו נציגים בקונגרס של וינה את איחודה עם ממלכת פיימונטה-סרדיניה.
ב-2004 הכריז האיחוד האירופי על ג'נובה כבירת התרבות של אירופה, ביחד עם העיר הצרפתית ליל.